Nafarroako Parlamentuak, 2022ko azaroaren 3an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da etxegabetasuna desagerrarazte alderako politika publikoak bultza ditzan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du

1. Etxegabetasuna desagerrarazte alderako politika publikoak bultza ditzan, gaiari helduz faktore ekonomikoak eta kulturalak dituen egiturazko arazo gisa.

2. Kooperatzeko eremuak bultza ditzan toki entitateekin eta etxebizitza eta gizarte zerbitzuetako arloetatik, etxegabetasuna desagerrarazteko jardunbide onak trukatzeari etapolitika publiko eraginkorrak bultzatzeari begira.

3. Jarrai dezan sustatzen neurri gehiago hartzea etxebizitzen eskaintza areagotzeko, etxegabetasuna desagerraraztera bideratutako toki entitateen programetarako.

4. Indartu dezan tokiko poliziaren, Foruzaingoaren, segurtasuneko indar eta kidegoen eta babes zibilaren prestakuntza, larrialdi egoeran dauden etxebizitzarik gabeko pertsonei arreta emateko.

5. Prozesuak hobetu eta protokoloak egokitu ditzan etxebizitzarik gabeko pertsonek babes sozialeko sistemara iritsi ahal izan daitezen.

6. Etxegabetasuna artatzeko ereduen alorrean dauden joera nazionalak eta internazionalak aztertu ondoren, bai eta Nafarroako egoera ere, behin betiko eredu-proposamen bat ezartzea Nafarroan etxebizitzarik ez daukaten pertsonak artatzeko”.

Iruñean, 2022ko azaroaren 4an

Lehendakaria: Unai Hualde Iglesias